cyanic-selkie/wikianc huggingface dataset:
Isoteinon lamprospilus
Utseende
En liten til middelsstor (vingespenn ca. 27 millimeter), gulbrun smyger. Undersiden er gulbrun med mørk-kantede, snøhvite flekker.
Levevis
Larvene lever på gress i slektene Miscanthus, Oplismenus og Imperata.
Utbredelse
Arten er utbredt i Asia, der den er kjent fra Kina, Japan, Taiwan og Vietnam.
Toimi Pitkänen
Pitkänen vant en olympisk bronsemedalje i roing under Sommer-OL i 1956 i Melbourne. Han var med på det finske laget som kom på tredjeplass i firer med styrman bak Italia og Sverige. De andre roerne på laget var Kauko Hänninen, Reino Poutanen og Veli Lehtelä, styrmann på den finske fireren var Matti Niemi.
Han vant sin andre olympiske bronsemedalje under Sommer-OL i 1960 i Roma i toer uten styrmann sammen med Veli Lehtelä.
FLK «Orwell» (1905)
FLK «Orwell» (II) var et flytende hvalkokeri eid av Tønsbergs Hvalfangeri. Skipet ble bygget i 1905 ved Charles Connell & Co i Glasgow som DS «Knight Templar» for selskapet Knight Steamship Company Ltd ved disponentene Greenshields, Cowie & Co i Liverpool. Hun ble innkjøpt av Tønsbergs Hvalfangeri i 1925 og bygget om til hvalkokeri for antarktisk.
«Knight Templar» ble kjøpt inn av Tønsbergs Hvalfangeri med disponent Oscar Hytten i april 1925 fra Alfred Holt & Co i Liverpool. Prisen var £35 000, og innkjøpet var en erstatning for det mindre kokeriet «Orwell» (3789 brt, 1897). Det nyinnkjøpte skipet ble bygget om i Rotterdam samme år til et av tidens mest effektive flytende kokerier, med ny tonnasje 7 968 brt, og overtok navnet «Orwell». Det gamle kokeriet ble omdøpt «Whale» og benyttet som transportskip noen år før det ble solgt. De neste seks sesongene var kokeriet på fangst i området rundt Sør-Orknøyene med fem hvalbåter, og fanget årlig 600–700 hval som ga en produksjon på 40–60 000 fat olje. Sesongen 1931/32 lå hele den norske hvalfangstflåten i opplag fordi hvaloljemarkedet hadde kollapset. En kilde opplyser at hun også fanget for Tønsbergs Hvalfangeri ved Sør-Orknøyene i sesongene 1932/33 og 1933/34, mens hun sesongen 1934/35 ble leid ut til selskapet Star Whaling Co., et annet selskap i Tønsberg Hval-gruppen. Andre kilder tyder på at hennes siste fangstsesong var 1930/31.
I 1937 ble «Orwell» igjen ombygd i Rotterdam, denne gang til regulært tankskip med unntak av mellomdekket som ble beholdt for tørrlast. Skipets fabrikkanlegg ble solgt til et annet selskap i Tønsberg Hval-gruppen, Falkland Whaling Co. Ltd. som var registrert på Jersey. De tre neste sesongene ble hun benyttet som tank- og transportskip for selskapets landstasjon Husvik Harbour på Sør-Georgia. Under andre verdenskrig inngikk «Orwell» i Nortraships flåte, og etter krigen fortsatte hun som transportskip for Husvik fram til 1954, da hun ble avløst av MT «Teie» og solgt til skipshuggeriet Eisen & Metall i Hamburg for £65 000.
Geira
. Geira (ca 965 - 985) var prinsesse i Vendland og eldste datter av den mytiske kong Burislav. Hun ble i 978 gift med en ukjent prins som døde rundt 981. I 982 ble hun gift på nytt med Olav Tryggvason som senere ble norsk konge (995 - 1000). Geira døde barnløs i 985.
Olav Tryggvason hadde bodd i 9 år i Gardarike hos storfyrsten av Kiev, Vladimir I (Vladimir den store eller Valdemar), og var på vei til Norge i 982 da han måtte søke til land i Vendland (i nåværende Polen eller Pommern) under et uvær. Han ble der invitert til å bo hos Geira som styrte denne delen av landet. Olav ble der over vinteren og giftet seg med henne der. Olav ble i Vendland i tre år, til Geira døde. Kongssagaen Ågrip nevner at Olav hadde vinterbolig i Jomsborg, hovedsete for jomsvikingene.
Plaisance-du-Touch
Plaisance-du-Touch er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Plaisance-du-Touch
Etimoni Timuani
Etimoni Timuani (født 14. august 1991) er en tuvaluansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i de innledende rundene på 100 meter. Han er også fotballspiller og har flere landskamper for Tuvalus landslag både i fotball og futsal.
Han deltok på 100 meter ved sommer-OL 2016.
Åsen skole (Lørenskog)
Åsen skole er en barneskole i med 56 ansatte Lørenskog. Skolen har 340 elever fordelt på to klasser per 1. – 7. trinn. Skolen har også innføringsklasse for nyankomne minoritetsspråklige elever i kommunen.
Åsen skole ble etablert i 1991 og var da en sammenslåing av Nordliåsen skole og Skåreråsen skole.
Joint Expeditionary Force
JEF skal kunne settes inn på kort varsel i tilfelle en krise. Formålet med JEF-samarbeidet er å styrke de enkelte medlemslandenes sikkerhet og samtidig bidra til NATOs samlede styrkeposisjon i Nord-Europa.
Kristianslyst skole
Kristianslyst skole er en ungdomsskole i Stavanger. Skoledriften startet i skoleåret 1967/1968.
Skolen har 420 elever og ca. 50 ansatte der 37 av dem er lærere, og er organisert i tre trinn.
I godt og vel to år holdt skolen til i lokaler som var igjen av Kvalebergleiren, før den i januar 1970 flyttet inn i ny skolebygning i Skolevollen på Kristianslyst. Det nye bygget var i bruk drøyt 40 år før det ble revet og ny skole sto klar til innflytting i 2014. Skolens område er på 12 368,2 m2.
Skolen jobber med internasjonalisering på skolen, og har en vennskapsskole i Nablus på Vestbredden. I tillegg er skolen med i det europeiske utvekslingsprogrammet Erasmus+, og deltar i prosjekter der skolen besøker og får besøk av andre skoler i Europa. I 2021 ble skolen en universitetsskole i samarbeid med Universitetet i Stavanger.
Cugnaux
Cugnaux er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Cugnaux
Volta (dans)
Volta (også Lavolta, Wolte eller Volte) var en sanselig og temperamentsfull pardans som var utbredt over hele Europa på 1500- og 1600-tallet.
Musikk
I suiter fra 1600-tallet utgjorde en volta sluttsatsen. Michael Praetorius' Terpsichore fra 1612 inneholder 48 volter og er en av de viktigste voltasamlinger fra denne tiden. Voltaen er stort sett regelmessig oppbygd med oversiktlige frasedannelser.
Kilder
Ludwig Fischer (red.) (1998) Die Musik in Geschichte und Gegenwart – Allgemeine Enzyklopädie der Musik, Sachteil 9 Sy-Z. Bärenreiter: Kassel, Basel, London, bl.a.
4450 Pan
4450 Pan er en asteroide oppdaget av Eugene og Carolyn Shoemaker 25. september 1987. Den er oppkalt etter den greske guden for natur og ville dyr. Asteroiden krysser banene til Venus, Mars og jorden, og kommer nærmere enn 10 Gm til disse og innenfor 20 Gm fra Merkur.
Balma
Balma er en kommune i departementet Haute-Garonne i regionen Occitanie i den sørvestlige delen av Frankrike.
Psykologisk roman
En psykologisk roman, også kalt psykologisk realisme, er en litteratursjanger som legger stor vekt på beskrivelse av følelseslivet, motivene, omstendighetene og de indre hendelsene som knytter seg til den eksterne handlingen. Flere tidlige verk kan sies å være forløpere til litteratursjangeren, men den moderne sjangeren oppstod ifølge The Encyclopedia of the Novel gjennom Knut Hamsuns bøker, særlig Sult (1890), Mysterier (1892), Pan (1894) og Victoria (1898).
Begrepet psykologi i psykologisk roman viser ikke direkte til den moderne vitenskapen psykologi, men går forut for fremveksten av denne; det har sammenheng med at uttrykket fra slutten av 1800-tallet løst betegnet kunnskap om Sjælelivet, herunder kunstnere som uttrykte seg innsiktsfullt om dette.
Merkur-programmet
Kjøpmenn fra hele landet får tilbud om opplæring og oppfølging av profesjonelle konsulenter. Det er også mulig å få økonomisk støtte til nødvendige investeringer i dagligvarebutikk og drivstoffanlegg knyttet til butikk.
«Målet er å sikre innbyggerne i distriktene tilgang til en nærliggende dagligvarebutikk med god kvalitet. Programmet arbeider for at dagligvarebutikkene kan få tilleggstjenester som øker lønnsomheten i butikken og som gir innbyggerne i lokalsamfunnet bedre tjenester. Programmet skal også være med på å øke forståelsen i lokalsamfunnet for dagligvarebutikkens rolle og betydning», sier departementet i sin budsjett-proposisjon for 2012.
Organisering
Merkur-programmet er organisert som et landsdekkende nettverk med 10 konsulenter som har kontakt med lokale kjøpmenn. Konsulentene jobber med å bygge opp kompetanse i butikkene og er viktige støttespillere for kjøpmennene i arbeidet med bedre lønnsomhet og tilføring av tilleggsfunksjoner.
Moryké Fofana
Moryké Fofana (født 23. november 1991) er en ivoriansk fotballspiller som spiller for den tyrkiske klubben Samsunspor.
Merkur-programmet
Organisering
Merkur-programmet ble i 2019 en del av Distriktssenteret (Kompetansesenter for distriktsutvikling), som er et nasjonalt kompetansesenter under Kommunal- og moderniseringsdepartementet. Hovedmålgruppen for senterets virksomhet er kommuner, og deres ansvar for lokal samfunnsutvikling. Merkur var tidligere knyttet til konsulentfirmaet Mentor i Førde. Helge Schei var daglig leder i Merkur fra etableringen i 1995 til Distriktssenteret overtok ansvaret i 2019. Departementet har oppnevnt et bredt sammensett programstyre, som har ansvar for budsjett og strategi. Styret er sammensatt av representanter fra butikkbransjen og Kommune-Norge. Wenche Fresvik fra Agder fylkeskommune overtok styrevervet i 2020, etter Inge Ryan som ledet styret i ni år.
Moryké Fofana
Lillestrøm
Fofana signerte 30. august 2012 for. Debuterte for Lillestrøm den 7. oktober 2012, da han i seriekampen borte mot kom inn som reserve for Mathis Bolly i det 84. spilleminutt. Fikk sin hjemmedebut den 4. november 2012, da han i seriekampen mot kom inn som reserve for Petter Vaagan Moen i det 82. spilleminutt.
Merkur-programmet
Merkur Bok
I 2008 ble det i samarbeid med Bokhandlerforeningen etablert et eget kompetanseprogram for bokhandler i distriktet. Det er et tilbud om kompetansebygging og nettverksarbeid for å styrke grunnlaget for lønnsom drift av små bokhandler i kommunesentre og mindre byer i Distrikts-Norge. Så langt har 70 bokhandler deltatt i programmet.
Their Greatest Hits 1971–1975
Their Greatest Hits 1971–1975 er et samlealbum utgitt av Eagles i februar 1976. Albumet ble i desember 1999 kåret til det mest solgte album i USA i det 20. århundre.
Merkur-programmet
Historikk
Merkur (merkantilt kompetanseprogram for utkantbutikkene i regionene) ble etablert i 1995, som en videreføring av tidligere støtteordninger for dagligvarehandel i utkantstrøk. Fram til årsskiftet 1997/98 ble programmet finansiert over Nærings- og handelsdepartementet sitt budsjett. Fra 1998 ble dette ansvaret overført til daværende Kommunal- og regionaldepartementet og inngår nå som en del av det arbeidet departementet gjør for å bygge opp under levende og attraktive lokalsamfunn.
Their Greatest Hits 1971–1975
Alle sangene på albumet hadde vært utgitt på singel utenom «Desperado». Singlene «Outlaw Man» og «James Dean» kom ikke med.
Merkur-programmet
Arbeidsmetode
Merkurs hovedprogram står sentralt i arbeidet. Alle distrikts-kjøpmenn får tilbud om å delta i et kompetansehevende utviklingsprogram som går over et år. I løpet av denne perioden deltar kjøpmannen på fem seminar-samlinger, med oppfølgingsarbeid mellom hver samling. Programmet setter søkelys på både butikkfaglige tiltak og samspillet mellom bygda og butikken. 950 dagligvarebutikker har så langt deltatt i hovedprogram i regi av en Merkur-konsulent.
Etter gjennomført hovedprogram kan kjøpmannen delta på konferanser og få individuell hjelp og oppfølging når han har behov for det. Konsulentene har ansvar for å besøke butikkene en gang for året. Konsulentene kan etter avtale også ta på seg mer kompliserte oppdrag knyttet til eierskifte, utbygging, nyetablering og liknende.
Merkur-programmet har gjennomført flere forsøk med tettere samarbeid mellom kommune og butikk. Noen steder er det opprettet kommunale serviceavtaler der kommunen gjør avtale med lokalbutikken om utsetting av tjenester. Målsettingen med dette er at lokalbefolkningen skal få bedre og mer tilgjengelige tjenester.
Støtte til investeringer
I 2010 ble det etablert en statlig tilskuddsordning for dagligvarebutikker, for å modernisere og styrke butikkene. I 2012 ble det også etablert en ordning med investeringsstøtte for drivstoffanlegg, for å sikre tilgang på drivstoff i distrikta. I 2017 kom en ordning med servicestøtte til de aller minste butikken, pluss en ordning med utviklingsstøtte til bokhandler.
Merkur-programmet forvalter den statlige investeringsstøtte-ordningen for distriktsbutikker på vegne av Kommunal- og moderniseringsdepartementet. I 2013 fikk Merkur en total ramme på 41,7 millioner kroner til drift av programmet og ulike typer støtte. I 2020 fikk Merkur en bevilgning på knapt 60 millioner kroner over statsbudsjettet. Butikkene kan søke om støtte til investeringer som er nødvendige for videre drift. Det meste av pengene går til kjøp av kjøl og frys, nye dataløsninger eller til bygningsmessige investeringer.
L’Union
L'Union er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen L'Union
The Long Run
The Long Run er et studioalbum utgitt av Eagles i september 1979. Timothy B. Schmit var nå blitt en Eagle, og hadde erstattet Randy Meisner på bass sommeren 1978.
The Long Run skulle vise seg å bli Eagles' siste studioalbum på 28 år. Hovedpersonene Don Henley og Glenn Frey ga ut sine første soloplater i 1982.
«Heartache Tonight» ble første singel og toppet Billboard-lista i november 1979. Deres forrige singel hadde vært julesangen «Please Come Home for Christmas», med B-siden «Funky New Year», utgitt før julen 1978.
Som vanlig ble det utgitt tre singler fra albumet som alle ble topp 10 slagere, «Heartache Tonight», «The Long Run» og «I Can't Tell You Why». The Long Run toppet Billboard-lista i 9 uker helt til årskiftet 1979/1980. Albumet lå 3 uker på 5.-plass på VG-lista i 1979
Saint-Orens-de-Gameville
Saint-Orens-de-Gameville er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Saint-Orens-de-Gameville
Patrick Sanders
Patrick Nicholas Yardley Monrad Sanders (1966–) er en britisk offiser som i februar 2022 ble utnevnt til Storbritannias generalstabssjef (sjef for British Army). Fra 2019 til 2022 var han sjef for Strategic Command.
Sanders ble født 6. april 1966 i Tidworth i Hampshire i England. Han var skoleelev ved Worth School, som den gang var en kostskole for gutter, tilknyttet et abbedi tilhørende Benediktinerordenen. Han studerte ved University of Exeter og Cranfield University.
Sanders har tjenestegjort i den britiske hæren siden han ble utnevnt til offiser i Royal Green Jackets 23. september 1984.
Tacuarembó lufthavn
Tacuarembó lufthavn (spansk: Aeropuerto de Tacuarembó) er hovedlufthavnen til Tacuarembó i nordlige Uruguay. Den ligger i landsbyen Tacuarembó.
Mauna Kea-observatoriene
Mauna Kea-observatoriene (MKO) er en uavhengig samling av astronomiske forskningssteder beliggende på toppen av Mauna Kea på Big Island of Hawai'i i USA. Fasilitetene ligger på et 500 km² stort område i Mauna Kea Science Reserve.
Massimo Graziato
Massimo Graziato (født 25. september 1988 i Este) er en italiensk landeveissyklist.
Revel
Revel kan vise til:
Mauna Kea-observatoriene
Beliggenheten er ideell på grunn av mørk himmel, god astronomisk seeing, lav fuktighet og posisjon over det meste av vanndamp i atmosfæren, ren luft, godt vær og en nesten ekvatorial plassering.
Kortbaneløp på skøyter under Vinter-OL 2014 – 1500 meter kvinner
Kvinnenes 1500 meter i Kortbaneløp på skøyter under Vinter-OL 2014 fant sted den 15. februar 2014 på Iceberg Skating Palace i Sotsji, Russland.
Saint-Jean (Haute-Garonne)
Saint-Jean er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Saint-Jean
Villeneuve-Tolosane
Villeneuve-Tolosane er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Villeneuve-Tolosane
Revel (Haute-Garonne)
Revel er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Revel
Castelginest
Castelginest er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Castelginest
Alpint under Vinter-OL 1998 – Super-G kvinner
Super-G for kvinner under Vinter-OL 1998 ble avholdt i Hakuba 11. februar 1998.
Picabo Street fra USA vant gull ett hundredel foran Østerrikes Michaela Dorfmeister på sølv, og bronsemedaljevinner ble Alexandra Meissnitzer, også fra Østerrike. Gerg kom på tiende plass og Kostner på 11. plass, mens vinneren av utfor under lekene Katja Seizinger kom på sjette plass.
Auterive (Haute-Garonne)
Auterive er en kommune i departementet Haute-Garonne i regionen Occitanie i den sørvestlige delen av Frankrike.
Alpint under Vinter-OL 1998 – Super-G kvinner
Street hadde aldri vunnet en super-G øvelse før, selv om hun hadde vært på medaljeplass i verdencupen to ganger tidligere; hennes ni verdenscupseire hadde alle vært i utfor. Hun kom tilbake fra skade, og dette var siste gangen hun var på en prispala i sin skikarriere; hun kom på sjette plass i utforkonkurransen i lekene, og brakk beinet en måned seinere i Sveits, som førte til at hun sluttet som toppalpinist.
Saint-Jean
Saint-Jean (fransk for Sankt Hans / Saint John) kan vise til:
Alpint under Vinter-OL 1998 – Super-G kvinner
Løypen Olympic Course II startet på 1,486 m over havet med et fall på 587 m og en lengde på 2,115 km. Streets vinnertid vat 78,02 sekunder, som ga en gjennomsnittshastighet på 97,590 km/h, med en fallhastighet på 7,524 m/s.
Auterive (Haute-Garonne)
Befolkningsutvikling
Antall innbyggere i kommunen Auterive
Portet-sur-Garonne
Portet-sur-Garonne er en kommune i departementet Haute-Garonne i regionen Occitanie i den sørvestlige delen av Frankrike.
Befolkningsutvikling
Antall innbyggere i kommunen Portet-sur-Garonne
Daniele Pietropolli
Daniele Pietropolli (født 11. juli 1980 i Bussolengo) er en italiensk landeveissyklist. Han syklet sin første GrandTour i 2003.
NPK-språket
NPK-språket er en språkbok utgitt av Nynorsk Pressekontor i 2010. Boka brukes og ofte i nynorsk-pressekretser. Den er todelt; en regeldel med språkråd om rettskrivning og grammatikk og en ordliste med rundt 30 000 oppslagsord.
NPKs språknorm følger i stor grad gjeldende nynorskrettskriving, men ordlista har færre valgfrie former enn i offisiell rettskriving.
Redaktør for boka er Hallvard Østrem, språkansvarlig i NPK.
Nynorsk Pressekontor inngår i NTB-gruppen, og boka er bygget over samme lest som Norsk Telegrambyrås bok NTB-språket.
Aleksej Tsatevitsj
Aleksej Vladimirovitsj Tsatevitsj (russisk: Алексей Владимирович Цатевич, født 5. juli 1989) er en russisk landeveissyklist. Han sykler for Gazprom-RusVelo.
Barbara Hale
Bakgrunn
Barbara Hale ble født i DeKalb i Illinois. Foreldrene het Luther Ezra Hale, som var landskapsgartner og hans kone, Wilma Colvin. Hun var av skotsk-irsk herkomst. Hale tok eksamen fra high school i Rockford i Illinois, deretter studerte hun ved Chicago Academy of Fine Arts, og hadde planer om å bli kunstner. Hennes karriere startet i Chicago, da hun begynte som modell for å skaffe penger til sin utdannelse.
Skuepillerkarriere
Barbara Hale flyttet til Hollywood i 1943, og hadde sin første opptreden på lerettet, hvor hun spilte småroller som ofte ikke ble nevnt på rulleteksten. Hun hadde kontrakt med RKO Radio Pictures på slutten av 1940-tallet. Hun opptrådte i Higher and Higher (1943) med Frank Sinatra; spilte den kvinnelige hovedrollen med Robert Mitchum i West of the Pecos (1945); og kunne notere seg rosende omtale for sitt spill i Lady Luck (1946) hvor hun spilte mot Robert Young, og i The Window (1949) med Arthur Kennedy; og spilte i Jolson Sings Again (1949), med Larry Parks som spilte Al Jolson Hale, mens huns spilte Jolsons kone, Ellen Clark.
Hun hadde den ettertraktede tittelrollen i Lorna Doone (1951), spilte mot James Stewart i The Jackpot (1951), med James Cagney i et drama fra 1953: A Lion Is in the Streets, og mot Rock Hudson i 1953-tallets Seminole, spilte så i 1955: The Far Horizons med Fred MacMurray og Charlton Heston. Hun spilte med noen av Hollywoods best kjente og ledende menn i tiden.
Hennes blomstrende filmkarriere tok mer eller mindre slutt da hun tok på seg sin best kjente rolle juridsk sekretær Della Street i fjernsynsserien Perry Mason med Raymond Burr i tittelrollen. Denne serien gikk fra 1957 til 1966, og hun hadde i tillegg rollen i 30 Perry Mason-fjernsynfilmer (1985–95).
Hun spilte med Joel McCrea i en western i 1957; The Oklahoman, men etter det hadde hun få hovedroller. Hale hadde en fremtredende rolle i filmen Airport (1970), hvor hun spilte kona til lufthavnsjefen, Mel Bakersfield (Dean Martin).
Hennes siste opptreden var i en TV dokumenter om Burr som ble sendt år 2000.
Reklamefilmer
Barbara Hale huskes også for sin reklamefilm for Amana, produsent av Radarange microovner. Hennes budskap: "If it doesn't say Amana, it's not a Radarange."
Privatliv
Under opptak av West of the Pecos i 1945 møtte Hale skuespilleren Bill Williams. De ble gift året etter og ble foreldre til to døtre, Jodi og Juanita og en sønn, skuespilleren William Katt. Katt spilte detectiven, Paul Drake, Jr., sammen med henne i flere TV-filmer om Perry Mason. Hun spilte også moren til Ralph Hinkley (spilt av Katt) i en episode av The Greatest American Hero og opptrådte som hans mor i filmen Big Wednesday (1978).
Bill Williams døde av kreft i 1992, etter 46 års ekteskap. Hale som selv har kreft, er blitt bestemor.
Anerkjennelse
Hale ble beæret med en stjerne i Hollywood Walk of Fame i februar 1960. Hun vant en Emmypris i 1959 og ble nominert for andre gang 1961.
Hun ble tildelt en Golden Boot Awards i 2001 for sitt bidrag til western-filmer.
Lara-Isabelle Rentinck
Lara-Isabelle Rentinck (født 18. august 1986 i Berlin ) er en tysk skuespiller og modell. I 2005 vant hun Deutscher Fernsehpreis og Gullrosen fra Underholdningsfestivalen i Montreux som en del av serien Verliebt in Berlin i kategorien «beste daglige serie». I 2016 var hun modell for Playboy.
Dmytro Krivtsov
Dmytro Ivanovytsj Krivtsov (ukrainsk: Дмитро Іванович Крівцов; født 3. april 1985 i Pervomajsk) er en ukrainsk landeveissyklist.
Hemit
Helseforetaket har ansvar for sentral drift og forvaltning av felles IKT-systemer for alle sykehus i helseregionen.
Vitalij Buts
Vitalij Volodymyrovytsj Buts (ukrainsk: Віталій Володимирович Буц; født 24. oktober 1986 i Mykolajiv) er en ukrainsk landeveissyklist.
Fløtre Microkraftverk
Fløtre Microkraftverk er et vannkraftverk ved Byrkjelo i Gloppen kommune i Vestland.
Det er et elvekraftverk som utnytter et fall på 55 meter.
Kjempekolibri
Kjempekolibri (Patagona gigas) er en monotypisk art i kolibrifamilien og den største av alle kolibrier. Den er også eneste art i slekten Patagona, som er eneste slekt i underfamilien Patagoninae. Arten er endemisk for Andesregionen i Sør-Amerika og består i kraft av to underarter.
Fløtre Microkraftverk
Installert effekt er 50 kW. Årsproduksjon er 0,2 GWh.
Kjempekolibri
Taksonomi
Kjempekolibrien har vært vanskelig å plassere systematisk, med de data man har hatt om arten til nå. Noen har valgt å plassere den i sin egen underfamilie (Patagoninae), som her, mens andre har plassert den som en basal art blant typiske kolibrier (Trochilinae). Den systematiske inndelingen må derfor regnes midlertidig.
Beskrivelse
Kjempekolibri blir omkring 20–22 cm lang og veier cirka 18,5–20,2 g, men enkelte individer kan veie mer enn 23 g.
Hannens fjærdrakt er dus olivengrønn–brun på oversiden; bronse-grønn med innslag av hvitt bakover og på oversiden av stjerten, som er kileformet. Vingene har innslag av grått og grønt. Strupen, kinnene og undersiden er kanelfarget (nærmest brun-oransje). Arten har langt, spisst og rett nebb.
Hunnen ligner hannen, men har mindre hvitt på oversiden og store olivengrå spetter på kanelfarget bunn på undersiden.
Det er lite som skiller underartene, men peruviana skiller seg fra nominatformen gjennom et noe lenger nebb og litt lengre vinger. Underdelen av fjærdrakten er dessuten litt mer rødlig enn nominatformen.
Habitat
Kjempekolibrien foretrekker et tørt og åpent habitat med lavtvoksende vegetasjon og få trær, som normal ikke blir høyere enn 10 m. Dette inkluderer blant annet mange typer tistler og ulike planter i kaktusfamilien, samt agaver og ulike sorter busker med mer.
I Ecuador og det nordlige Peru trives arten i høyder på cirka 2 000–3 000 moh, sjelden over 3 300 moh. I Peru, Bolivia, Argentina og det nordlige Chile trives arten i høyder på cirka 2 500–4 000 moh, av og til også opp mot 4 800 moh i Peru (spesielt utenom tørketiden). I det søndre Chile trives imidlertid arten i mye lavere høyder, fra havnivået og opp til omkring 2 000 moh.
Atferd
Kjempekolibriens vingeslag er betydelig langsommere enn hos andre kolibrier, både når den flyr og hovrer. Flukten kan minne mer om seilere enn kolibrier, og innimellom kan arten har kortere glideflukt. Arten ser i større grad ut til å ete mens den holder seg fast til greiner og lignende enn andre kolibrier, men det primære er å ete mens den hovrer ved blomsten.
Arten eter hovedsakelig nektar, som den høster fra blomstrende arter i det habitatet den trives. Dette gjelder spesielt nektar fra blomstene til planter i artene Agave og Puya, men også fra mange andre. Agave synes mest betydningsfull der den finnes.
Hekkesesongen varierer fra sted til sted; desember–mars i Ecuador; september–mars i Peru; oktober–januar i Chile; og februar i det nordvestre Argentina.
VM i friidrett 2015 – 1500 meter menn
Øvelsen 1500 meter herrer ved VM i friidrett 2015 ble avholdt på Beijings nasjonalstadion i Beijing 27., 28. og 30. august.
Svømming under EM i svømmesport 2016 – 50 meter butterfly kvinner
50 meter butterfly kvinner var en svømmeøvelse som ble arrangert under Langbane-EM i svømming 2016 i London i Storbritannia den 16. og 17. mai 2016. 45 deltakere fra 27 nasjoner deltok i øvelsen.
Rekorder
Før konkurransen var gjeldende verdensrekord, europarekord og mesterskapsrekord som følger:
VM i friidrett 2015 – 1500 meter menn
Rekorder
Før mesterskapet var rekorder som følgende:
Forsøksheat
Kvalifisering: De første seks i hvert heat (Q) og de seks raskeste ellers (q) gikk videre til semifinalene.
Svømming under EM i svømmesport 2016 – 50 meter butterfly kvinner
Forsøksheat
Forsøksheatene bel avholdt den 16. mai kl. 10:28.
VM i friidrett 2015 – 1500 meter menn
Semifinale
Kvalifisering: De fem første i hvert heat (Q) og de to raskeste ellers (q) gikk videre til finalen.
Finale
Finalen startet kl 19.45 den 30. august.
Svømming under EM i svømmesport 2016 – 50 meter butterfly kvinner
Semifinaler
Semifinalene ble avholdt den 16. mai kl 18:11 lokal tid.
Finale
Finalen ble avholdt den 17. mai kl 18.21 lokal tid.
Komorene under VM i friidrett 2015
Komorene deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Maoulida Darouèche. Han deltok i 400 meter hekk for herrer, men klarte ikke å kvalifisere seg fra forsøksheatet.
Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Gyirong
Gyirong eller Kyirong (tibetansk: སྐྱིད་གྲོང་རྫོང; Wylie: skyid grong rdzong, kinesisk: 吉隆县; pinyin: Jílóng Xiàn) er et fylke i prefekturet Shigatse i den autonome region Tibet i Folkerepublikken Kina.
Befolkningen var på 11,506 innbyggere i 1999.
Bjørklids Ferjerederi
Bjørklids Ferjerederi AS er et fergerederi som ble etablert av Kjell Bjørklid i 1949. Rederiet har hovedkontor på Lyngseidet i Troms og har konsesjon på de to fergesambandene på fylkesvei 91, som går over Ullsfjorden og Lyngen. Bjørklids eier fire bilferger, som alle har navn etter fjell i nærområdet. (per desember 2013).
Etter å ha valgt å ikke delta i konkurransen om kontrakten om fergesambandene på fylkesvei 91 har rederiet fra 1. januar 2021 ingen trafikk, og tre av fergene er solgt. Norled har fra 1. januar 2021 tatt over trafikken fra Bjørklids og vil på sikt fase inn batteridrevne ferger.
Kjennetegn
Bjørklids rederiflagg er rødt med en blå rombe med hvit kant. I romben en stor B i hvitt. På de gulmalte skorsteinene har romben rød kant. Fergene er grå- og hvitmalte med en blå skillelinje.
Torberg Falch
Torberg Falch (født 16. januar 1966) er en norsk samfunnsøkonom. Han er professor i samfunnsøkonomi ved Norges teknisk-naturvitenskapelige universitet (NTNU).
Falh er utdannet fra Universitetet i Oslo og NTNU. Han ble cand. polit. i samfunnsøkonomi i1992 ved Universitetet i Trondheim. I 1998 ble han dr. polit. i samfunnsøkonomi ved Universitetet i Oslo.
Torberg Falch forsker på utdanningsøkonomi, blant annet på ulike sammenhenger knyttet til karakterer og frafall i skolen.
I oktober 2015 ble han oppnevnt som medlem av det offentlige utvalget som utreder etterlateytelser i folketrygden. Arbeidet er en del av pensjonsreformen.
Falch er seniorekspert i EUs tenketank European Expert Network on Economics of Education. Han er også tilknyttet Senter for økonomisk forskning, og var institutt leder ved Institutt for samfunnsøkonomi ved NTNU fra 2005 til 2009. Fra 2011-2013 var Torberg Falch redaktør i Samfunnsøkonomen.
«Kvikk»-saken
Kvikk-saken handler om en rekke fenomener med misdannelser hos barna til de mennene som tjenestegjorde på KNM «Kvikk». Mistanken oppsto da to tidligere offiserer tilfeldigvis møttes på ortopedisk avdeling ved Haukeland sykehus i Bergen, og etterhvert ble det avdekket at hele 11 barn hadde blitt født med misdannelser fra 1987 til 1994. Til slutt ble det 17 skadede barn, og det viste seg at misdannelsene allerede hadde startet i 1983. Av medfødte misdannelser relatert til Kvikk-saken er klumpfot, defekt tommelfinger, hofteleddskader, medfødt hjertefeil, hjernefeil og strukturelle hjerneskader, grå stær og andre defekter. Noen av barna har i tillegg hatt forsinket utvikling og atferdsproblemer.
Den mest aksepterte teorien om årsaken til misdannelsene har vært at spesielt kraftig stråling fra båtens kommunikasjonsmaster førte til at flere av dem som tjenestegjorde ombord på skipet fikk barn med klumpfot, og i noen tilfeller dødfødte barn, muligens på grunn av at kraftig radarstråling har ødelagt arvestoffet i sædcellene hos mennene som jobbet ombord. Hele 17 av 85 barn av offiserer som tjenestegjorde på «Kvikk» er blitt født med misdannelser. Av andre teorier om årsaken til misdannelsene er det en at «Kvikk» som eneste fartøy har blitt brukt til å eksperimentere med ulike typer kamuflasjemaling.
1987-94: Kvikk brukes til elektronisk krigføring
Kvikk ble i 1987 utstyrt for elektronisk krigføring (EK), blant annet ved å få en ekstra radarsender akter angitt til 750 watt, som deretter ble brukt svært aktivt under øvelser og til testing ved å lage «støysendinger» (jamming). Kvikk avsluttet sin tjeneste som EK-fartøy i desember 1994.
Risiko for stråleskader
Forsvaret visste før saken kom opp at det hadde blitt målt svært kraftig stråling på KNM Kvikk. Det hadde samtidig blitt målt kraftig stråling på andre forsvarsfartøy og installasjoner på land som overskred NATO sine grenser for strålefare, som for eksempel på KNM «Narvik» og KNM «Tjeld». Det var ikke uvanlig for mannskapet på Kvikk å oppholde seg rundt masten under støysendinger, og de ble dermed utsatt for kraftig elektromagnetisk stråling fra masten som det har vært spekulert i om kan ha skadet arvestoffet deres.
Som en ekstra risikofaktor hadde radaren på Kvikk en stabilisator som skulle sørge for at radarstrålen ble hold i plan med horisonten slik at den også ville fungere i urolig sjø, men denne mekanismen hadde en svakhet som gjorde at radaren tippet over mange ganger og sendte stråling direkte ned mot dekket, slik at mannskapet i mange tilfeller skal ha blitt bestrålt svært nært da de var på dekk.
I tillegg fikk fire fedre som arbeidet som serviceelektronikere ved televerkstedet på Haakonsvern barn med kromosomskader. De arbeidet blant annet med å utbedre feil og mangler ved telekommunikasjonsutstyr på KNM Kvikk og andre marinefartøy, og ble derfor under testing utsatt for høye nivåer av elektromagnetisk stråling, for det meste fra radarer og kommunikasjonsutstyr.
1996: Saken kommer fram
Saken ble kjent da Haakonsvern i 1996 sendte ut en pressemelding om at et uvanlig høyt antall barn av de ansatte ved marinebasen var skadet ved fødselen. VG var den første avisen som tok tak i saken, og fant sammenhengen med at fedrene til alle barna som var født med misdannelser hadde tilknytning til KNM Kvikk. VG publiserte straks på førstesiden den 28. april en overskrift som lød «Kronprins Haakon er en av de mange som for tiden er ombord på MTB-fartøy og kan være utsatt for stråling».
Sjøforsvaret bestemte seg så raskt for å undersøke om det var en sammenheng mellom strålingen ombord og arveanleggene til de som hadde tjenestegjort der, men da var Kvikk allerede hugget opp - bare ni dager etter at den opprinnelige pressemeldingen fra Haakonsvern kom ut.
Swaziland under VM i friidrett 2015
Swaziland deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Sibusiso Matsenjwa. Han deltok i 200 meter for herrer. Han klarte personlig årsbeste, men klarte ikke å kvalifisere seg fra forsøksheatet.
«Kvikk»-saken
1998: Sjøforsvarets første kartlegging
Etter at tre offiserer i februar 1996 hadde meldt fra til Marineinspektoratet om at de hadde fått barn med misdannelser etter tjeneste på KNM «Kvikk», ga Sjøforsvaret samme år en intern beskjed om at de ikke ville ha flere slike meldinger fra marineansatte om misdannelser. De begynte derfor å undersøke om dette og andre lignende tilfeller kunne skyldes radar- og radiostråling. I 1998 konkluderte de med at dette ikke var tilfellet og at en årsakssammenheng ikke kunne påvises, slik at det ikke var grunnlag for erstatningsansvar. I rapporten avviste Sjøforsvaret noen som helst mulig sammenheng mellom misdannelsene til barna og at fedrene hadde tjenestegjort på Kvikk, og foreslo statistisk opphopning som mulig forklaring.
Swaziland under VM i friidrett 2015
Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
«Kvikk»-saken
2000: STAMI-rapport
I 2000 utredet statens arbeidsmiljøinstitutt (STAMI) etter oppdrag fra Forsvardepartementet saken i en rapport, som resulterte i at de hverken kunne bekrefte eller avkrefte at det fantes en sammenheng mellom misdannelsene og stråling eller andre miljøfaktorer om bord. Den andre rapporten avvek svært lite fra den første og kommandørkaptein og lege Jan Helge Halleraker ved Haakonsvern, som var ansvarlig for rapporten, sa han var fornøyd med resultatet og at bare fremtiden kunne vise hva som hadde skjedd. Den nye rapporten var mer positiv til at det kunne være en sammenheng mellom de skadede barna og at fedrene hadde jobbet på Kvikk.
2004: Første uavhengige rapport
Seksjon for arbeidsmedisin ved Universitetet i Bergen (UiB) begynte i 2002 på oppdrag fra Sjøforsvaret en uavhengig kartlegging. Den ble levert i 2004, og slo statistisk fast at misdannelsene til barna hadde sammenheng med fedrenes tjeneste på Kvikk og at faren for stråleskader for mannskapet ombord på Kvikk nesten var femdoblet. De samme forskerne fant dessuten ut at den høye forekomsten av misdannelser allerede hadde startet i 1983, hele fem år før det ekstra elektroniske utstyret ble montert i 1987. Dette åpnet for nye teorier, og forskerne ønsket derfor å gå videre med å undersøke om det kunne være andre mulige årsaker i miljøet på båten eller med livsstilen til mannskapet. Undersøkelser av for eksempel røykevanene ledet ikke frem til noe.
I september 2005 leverte generalmajor Leif S. Rosen, den gang sjef for Forsvarets sanitet, inn en innstilling til Forsvarssjefen hvor han ønsket å avslutte undersøkelsene hos seksjon for arbeidsmedisin, med begrunnelsen at Forsvaret ikke bare måtte «henge seg opp i Kvikk, men se på hele Forsvaret under ett». Han ønsket heller at statens strålevern, statens arbeidsmiljøinstitutt eller folkehelseinstituttet skulle bli med i den videre vurderingen av saken, ettersom seksjon for arbeidsmedisin ikke hadde funnet årsaken til misdannelsene.
Forslaget om å stoppe den uavhengige forskningen vakte sterke reaksjoner blant Kvikk-foreldrene som beskyldte Forsvaret for å sitte på begge sider av bordet, og Bergens Tidende skrev at saken var i ferd med å «skyves inn i det uvisse». Forsvarssjefen kom frem til en løsning for videre arbeid som innebar Sjøforsvaret og forskerne ved UiB videre skulle ha et tett samarbeid mot både nasjonale og internasjonale strålingseksperter. Cato Rasmussen fra foreldregruppen uttalte da lettet at han «ville blitt svært forbauset dersom undersøkelsene hadde blitt stoppet uten at man hadde fått svar på hva som egentlig skjedde».
Forsøk på rekonstruksjon
Ettersom Kvikk ble hugget opp like etter at saken ble rullet opp, ble det i 1997 satt i gang en rekonstruksjon ved å bygge opp et søsterskip fra den samme Snøgg-klassen med samme type radioantennene og radar for å måle strålingen og forsøke å finne årsaken til de mange tilfellene av misdannelser. Sjøforsvaret regnet med at rekonstruksjon ville bli fullstendig.
Da man var ferdig med målingene lå båten til kai uten vedlikehold i mange år, før det i 2006 ble utført nye målinger.
Liste over franske dekorasjoner
Dette er en liste over sivile og militære utmerkelser og ordener i Frankrike.
«Kvikk»-saken
Forsøk på rekonstruksjon
Testene som ble utført fant ingen direkte sammenhenger, men har blitt kritisert av de pårørende for å ha vært mangelfulle.
Erstatningssaker
Forsvaret sa tidlig at de ville ta økonomisk ansvar for Kvikk-barna og dekke advokatutgiftene til familiene, og det har blitt utbetalt erstatninger av varierende summer etter invaliditetsgraden til barna. I 2006 var 17 av de 48 millioner kronene familiene til sammen krevde blitt utbetalt. Kvikk-saken har vært opprivende og har ført til at de fleste av foreldrene til barna har opplevd samlivsbrudd, blant annet som følge av belastningen kampen for erstatning og medisinske kompensasjonar har vært.
Alternative årsaksteorier
Av andre teorier enn stråling er malingen som ble brukt den meste aksepterte forklaringen. Andre forsøk på forklaringer har vært olje- eller dieseldamp og stress.
Kamuflasjemaling
Kvikk skilte seg ut ved at det var den eneste missiltorpedobåten som prøvde ut forskjellige kamuflasjemalinger. Jotun og Sjøforsvaret inngikk en avtale i 1986, og det har vært mistenkt at malingen inneholdt det reproduksjonsskadelig stoffet 2-Etoksyetylacetat (2-EEA), som for eksempel har gitt hjertefeil i avkommet ved forsøk på rotter. I samband med den andre granskingen gikk Jotun gjennom sine gamle oppskrifter høsten 2000. De fant ut at 2-EEA hadde blitt brukt som en større bestanddel i maling på 70-tallet, men hadde så gradvis blitt redusert ned til 10 %. De kunne ikke se at stoffet hadde blitt brukt til produksjon etter 1981 i klorkautsjukmalingen som gikk under handelsnavnet Pioner TC, malingen som ble brukt på Kvikk.
Sommeren 1987 ble mannskapet på Kvikk satt til å male dekket og skutesidene med Pioner TC. Det ble brukt Pioner primer (aluminiumsmaling) og tynner nr. 7, som bestod av løsemiddelet xylen. Xylen kan forårsake fødselsskader som ryggmargsbrokk, klumpfot og hjertefeil. Reservemaling ble lagret over mange år i noen skap på båten, og mannskapet skal ved mange anledninger ha klaget på sterk malingslukt inne i båten.
Island under EM i svømmesport 2016
Island deltok under EM i svømmesport 2016 i London i Storbritannia fra 9. til 22. mai 2016.
Nordstrandrevyen
Nordstrandrevyen var en norsk skolerevy som ble arrangert årlig på Nordstrand videregående skole på Nordstrand i Oslo. Revytradisjonen på skolen startet i 1936, med regulære oppsetninger fra midt på 50-tallet. Revyen ble sist arrangert i 2013.
Tidligere revydeltagere (utvalg)
Tidligere revydeltagere har senere gjort seg bemerket i kultur- og underholdningsbransjen:
Rakel Engesvik
Rakel Engesvik (født 23. september 1998) er en norsk fotballspiller fra Verdal, som spiller for Brann.
Hun spilte for Verdal Idrettslag i 2. divisjon før hun gikk til Trondheims-Ørn i 2015. Hun fikk i 2017 prisen for årets mål i Toppserien for målet sitt mot Stabæk i 22. serierunde. Toppscorer for Trondheims Ørn 2017.
Etter lite spilletid i starten av 2020-sesongen for Rosenborg, gikk hun på utlån til Sandviken på høsten. I november samme år ble det kjent at hun meldte permanent overgang til Sandviken. I 2021 ble hun seriemester med klubben.
Belarus under EM i svømmesport 2016
Belarus deltok under EM i svømmesport 2016 i London i Storbritannia fra 9. til 22. mai 2016.
Setskog landhandelsmuseum
Setskog landhandelsmuseum er de tidligere landhandleriene Setskog Spareforening, O. Holter Hovind og Trygve Jahre. Dette er i dag et privateid landhandelmuseum i Setskog. Landhandelmuseet driftes idag av en venneforening.
Museet fikk omtale i forbindelse med filmen Knerten og Knerten gifter seg.
Historie
Setskog Spareforening ble stiftet i 1871 og fikk reist eget bygg samme år. I 1916 ble det bygget om som Setskogs første trebygning og fikk sin nåværende arkitektoniske form. Spareforeningen ble innstilt i 1933, og i 1934 kjøpte Ove Holter Hovind forretningen. Han drev denne til 1943. Trygve Jahre kjøpte da forretningen. Han drev den fra 3. oktober 1943 frem til den ble nedlagt i 1976. I 1962 kjøpte Jahre bygget av Setskog kommune. Jahre døde i 1978, men huset er fortsatt i familiens eie. I huset er også Setskog kommunes tidligere herrestyresal.
Per capita
Per capita er et latinsk preposisjonsuttrykk som betyr «per innbygger», eller «per hode».
Frasen er bygd opp av per (norsk: «av», «ved bruk av») og capita (akkusativ flertall av substantivet caput, «hode»). Frasen betyr dermed «per hode», eller «for hvert hode», og dermed «per person/individ». Begrepet brukes i forskjellige samfunnsvitenskaper, og statistiske forskningssammenhenger, som regjeringsstatistikker, økonomiske indikatorer, og miljøstudier.
Det brukes ofte innen statistikkfelt i stedet for å si «for hver person», eller «per person». Det brukes også i testamenter for å indikere at hver begunstigede skal motta lik andel av et bo. Dette er til motsetning av per stirpes, hvor hver gren av den arvende familien arver en lik andel av boet.
Walid Ktila
Walid Ktila (født 20. juli 1985) er en tunisisk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere med cerebral parese.
Karriere
Ved Paralympiske sommerleker 2012 i London vant han gull på både 100 og 200 meter. På 200 meter slo han Jason Lachances verdensrekord og paralympiske rekord fra 2000, da han løp på 27,98. Lachances gamle verdensrekord var 28,82, og den paralympiske rekorden fra Paralympiske sommerleker 2000 var på 29,17. I finalen tangerte Ktila denne rekorden, og vant foran Mohamed Hammadi og Rheed McCracken.
Dette var første gang 100 meter ble avholdt i Paralympics i denne klassen, så da han vant det første innledningsheatet satte han paralympisk rekord på 15,95. I finalen forbedret han denne rekorden til 15,91, og vant gull foran Rheed McCracken og Mohamed Hammadi. Ktila hadde selv verdensrekorden før de paralympiske lekene, med 15,69.
Assistert frivillig retur
Plikt til å returnere
Utlendinger som har fått avslag på søknad om beskyttelse eller opphold på annet grunnlag i Norge skal ifølge utlendingslovens § 90 forlate landet innen en frist for frivillig utreise som blir fastsatt av politiet, Utlendingsdirektoratet eller Utlendingsnemnda. De som ikke returnerer frivillig innen utreisefristen kan bli sendt ut med tvang av politiet, de får ingen støtte og får i tillegg en gjeld til norske myndigheter for kostnadene ved uttransporteringen.
Retur med hjelp fra Den internasjonale organisasjonen for migrasjon
Asylsøkere som bor i mottak får informasjon om muligheten til å returnere til hjemlandet med praktisk og økonomisk støtte fra Utlendingsdirektoratet (UDI) og den mellomstatlige organisasjonen, Den internasjonale organisasjonen for migrasjon (IOM). Mottaket tilbyr en samtale om retur etter at man har fått avslag på søknad om beskyttelse fra Utlendingsdirektoratet, og etter at man har fått negativt svar på en klage hos Utlendingsnemnda (UNE). IOM tilbyr informasjon og rådgivning, hjelp til å skaffe reisedokumenter, organisering av reisen, flybilletter, transittvisum, samt assistanse i transitt og ved ankomst til hjemlandet. Tilbudet gjelder alle utlendinger uten gyldig oppholdstillatelse i Norge som ønsker å returnere til hjemlandet frivillig. Asylsøkere som får sin søknad behandlet inn 48-timer får ikke mulighet til å søke om frivillig retur.
IOM har kontorer i ulike regioner i Norge og driver informasjonsvirksomhet i- og utenfor mottak, og gjennom frivillige organisasjoner. IOM svarer på spørsmål om frivillig retur på gratis telefonnummer: 800-FRIVILLIG-RETUR. Søknadsskjema om assistert frivillig retur fylles ut på nettsidene til IOM.
Støtte til reintegrering
Støtte til reintegrering gis som et kontantbeløp ved ankomst til hjemlandet, eller som praktisk hjelp til reintegrering i form av hjelp til å finne arbeid, utdanning/opplæring, eller til å starte en egen bedrift i hjemlandet. Støtten skal gjøre det enklere å leve i hjemlandet den første tiden etter retur. Det er egne retur- og reintegreringsprogrammer for ulike målgrupper:
For søkere i Dublinprosedyre er det egne betingelser for støtte til frivillig retur til hjemlandet. Søkere som får sin søknad om beskyttelse behandlet innen 48 timer får ikke tilbud om støtte til frivillig retur.
Reise hjem uten hjelp fra IOM?
Utlendinger som ønsker å returnere til hjemlandet uten hjelp fra IOM kan kontakt med Politiets utlendingsenhet (PU) som kan organisere hjemreisen. Flybiletten refunderes ved å sende en kopi til PU før avreise.
Kilder
Utlendingsdirektoratet
UDIregelverk
International Organization for Migration
Politiets utlendingsenhet
Vichadero lufthavn
Vichadero lufthavn (spansk: Aeropuerto de Vichadero) er hovedlufthavnen til Rivera i nordlige Uruguay. Den ligger i landsbyen Vichadero.